קצות החושן על חושן משפט טו


סעיף א

 וה"ה שלוחו של ת"ח צריך להקדים ב"ח:

סעיף ב

 עיין בית יוסף שהביא בסימן זה תשובת הרשב"א במי ששוכר קטן ומעכב שכירתו אם מוציאין אותו בדייני' תשוב' דבר ברור הוא דמוציאין אותו בדיינין שלא אמרו מפני דרכי שלום אלא במציאה מפני שאין דעת אתר' מקנה אותו אבל בדעת אחרת מקנה אותו הרי הוא שלו וע"ש. ובכנסת הגדולה דריש סמוכין לתשובת הרשב"א בסימן זה כי אינו שייך כלל לסימן זה וכתב ואפשר לומר שהביא תשוב' זו בכאן להשמיענו דלא נימא שאם בא לפני הדיין דין קטן ודין אחר של גדול שמקדימין דין האחר לדין הקטן התובע השכירות אף על גב דהקטן בא תחלה לפי שאין בגוזל מציאותו אלא מפני דרכי שלו' ואינו יוצאה בדיינים שהרי הרשב"א כתב דיוצאה בדיינים ואם כן דין קטן המעכבין את שכירתו הוי כשאר דיני' ולפי זה בגוזל מציאת חש"ו דאינו אלא מפני ד"ש מקדימין כל הדינין לפניו עד כאן לשונו וכ"כ הב"ח עיין שם ומזה נראה להכריע במ"ש תשובת שבות יעקב סימן קנ"א בשנים התובעין זה את זה וא' נתחייב שבועת התורה וא' נתחייב שבועת היסת מי נשבע תחלה ועיין שם מה שהעלה בזה ולפי מ"ש ב"ח וכנה"ג נראה לענ"ד כיון דשבועת התורה יורדין לנכסיו אם אינו רוצה לישבע. ולזה שאין לו עליו אלא שבועת היסת אין יורדין לנכסיו אם אינו רוצה לישבע אלא מנדין אותו עד שישבע הרי הוא דומה למציא' חש"ו ובש"ס פ' שבועת הדיינין מדמה להו אהדדי מציאת חש"ו ושבועת היסת ועיין שם ואם כן נזקקין תחלה להשביע שבועת התור' ואח"כ שבועה דדבריהם. מיהו נראה דינא דדבריה' דיורדין לנכסיו כגון תקנת נגזל ונחבל וכמבואר אצלינו סימן פ"ט בזה שיין הן לדין תורה ממש כיון דיורדין לנכסיו אינו דומה למציא' חש"ו ונזקקין לו תחלה אם בא תחלה דכיון דתקנו לו שירדו לנכסיו אם כן כעין תורה הי' התקנה וה"ה לאקדומי: